Wulki wohenčk

Wulki wohenčk (Sanguisorba officinalis) je rostlina ze swójby róžowych rostlinow. Dalše serbske ludowe mjeno je zymne wohnjowe zelo.

 Wopis 
Wulki wohenčk je trajne zelo, kotrež docpěwa wysokosć wot 30 hač 150 cm.

 Łopjena 
Łopjena su njeporowje pjerite, a wobsteja z třoch hač do sydom porow bočnych pjerow, kotrež su stołpikate, wutrobo-jejkojte, docpěwaja dołhosć wot 2 hač 5 cm, su hrubje zubate, na hornim boku trawuzelene a na delnim boku šěrozelene.

 Kćenja 
Kćěje wot junija hač septembra. Małke, ćmowočerwjene kćenja steja w nakónčnych kćenjowych hłójčkach, kotrež su kulowate abo jejkojte a docpěwaja dołhosć wot 1 hač 3 cm. Maja štyri keluškowe łopješka. Króna faluje. Stameny su štyri tak dołhe kaž čerwjenobruny keluch. 

Rostlina na rozdźěl wot Sanguisorba minor wot insektow jako wopróšowarjo přiwabjuje.

 Stejnišćo 
Rosće na włóžnych łukach, łuhojtych a hórskich łukach. 

 Rozšěrjenje 
Rostlina je w nimale cyłej Europje rozšěrjena, sewjernje hač južneje Norwegskeje, južnje hač srjedźneje Španiskeje, Kalabriskeje.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008 strona 252 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 24 

 Wotkazy 

Kategorija:Róžowe rostliny